Η **Βανέσσα Μέι** ή, ορθότερα, **Βανέσσα Μέι** (αγγλικά: Vanessa-Mae, 27 Οκτωβρίου 1978) είναι Βρετανή βιολίστρια σιγκαπουρινής καταγωγής με παγκόσμια αναγνώριση και διεθνή καριέρα.

Βιογραφικό
----------

Η Βανέσσα Μέι γεννήθηκε στη Σιγκαπούρη στις 27 Οκτωβρίου 1978 και μεγαλώνοντας εμπνεύστηκε από το γεγονός ότι είχε την ίδια ημερομηνία γέννησης με τον Ιταλό βιολιστή Νικολό Παγκανίνι, αν και γεννήθηκε 196 χρόνια μετέπειτα.

Παρόλο που οι γονείς της χώρισαν όταν ήταν πολύ νέα, η μητέρα της παντρεύτηκε αμέσως μετά με τον Γκράχαμ Νίκολσον, δικηγόρο και μέλος του διακεκριμένου δικηγορικού γραφείου Freshfields της Αγγλίας. Ο Γκράχαμ Νίκολσον επιδοκίμασε την ασχολία της κόρης του με το βιολί και η οικογένειά της μετακόμισε στην Αγγλία, όταν η Βανέσσα Μέι ήταν τεσσάρων ετών.

Μεγάλωσε στο Λονδίνο και έλαβε τη βρετανική υπηκοότητα. Σε ηλικία τεσσάρων ετών εμπνεύστηκε από την μητέρα της, ημιεπαγγελματία πιανίστα, κι έτσι η Βανέσσα Μέι ξεκίνησε να παίζει πιάνο και παρουσιάστηκε ως σημαντικό ταλέντο με πολλές προοπτικές. Αν και ήθελε να γίνει πιανίστας, επηρεάζεται από τον πατέρα της, ο οποίος ήθελε να κάνει ντουέτο μαζί της. Έτσι η Βανέσσα Μέι αποφάσισε να στραφεί στο βιολί, όταν ήταν πέντε ετών.

Έπειτα της ήρθε η επιθυμία να πάει στο Πεκίνο με συνοδό την μητέρα της και να σπουδάσει μουσική και βιολί. Σε ηλικία 10 ετών συμμετείχε στην Φιλαρμονική του Λονδίνου πριν την συμμετοχή της στο Βασιλικό Κολέγιο Μουσικής του Λονδίνου. Στην ηλικία των δεκατεσσάρων είχε υπογράψει συμβόλαιο με μεγάλη δισκογραφική εταιρεία. Ακόμη και ως έφηβη διέθετε την ικανότητα να εναλλάσσεται μεταξύ κλασικής εκτέλεσης κομματιών του 18ου αιώνα με μελωδίες σύγχρονης μουσικής τύπου τζαζ παίζοντας ένα υψηλής τεχνολογίας ηλεκτρονικό βιολί. Η ίδια περιγράφει το στυλ της ως συγχώνευση techno και ακουστικής για βιολί (techno-acoustic fusion).

To 1990, η Βανέσσα Μέι ηχογράφησε το πρώτο της άλμπουμ, *Violin*. Το άλμπουμ κυκλοφόρησε το 1991 και η Βανέσσα Μέι δώρισε τα δικαιώματα της στην "Εθνική Εταιρεία για την Πρόληψη της Κακοποίησης του Παιδιού". Το έτος 1991 ήταν η χρονιά που τιμούνταν ο θάνατος του Βόλφγκανγκ Αμαντέους Μότσαρτ. Στον τρίτο δίσκο της (1992), η Βανέσσα Μέι ερμήνευσε τα διάσημα κοντσέρτα για βιολί των Πιοτρ Ιλίτς Τσαϊκόφσκι και Λούντβιχ βαν Μπετόβεν κι έγινε η νεαρότερη σολίστ την εποχή εκείνη.

Παγκόσμια φήμη και αναγνώριση
-----------------------------

Στις αρχές του 1995, η κυκλοφορία του άλμπουμ της εκτόξευσε τη Βανέσσα Μέι και την έκανε διεθνώς γνωστή και πλούσια σε νεαρή ηλικία. Το καλοκαίρι του 1995, η Βανέσσα Μέι ξεκίνησε μια άκρως επιτυχημένη περιοδεία στο Ηνωμένο Βασίλειο με 34 συναυλίες σε διάφορες πόλεις. Το 1995 και 1996 η Βανέσσα Μέι εμφανίστηκε σε πολλές τηλεοπτικές εκπομπές σε όλο τον κόσμο και παρευρέθηκε επίσης σε πολλά ροκ φεστιβάλ.

Την περίοδο 1996-1999 κυκλοφόρησε τέσσερα άλμπουμ: *The Classical Album 1, Storm, China girl, The Classical Album 2* και *The Original Four Seasons, The Classical Album 3*. Το Νοέμβριο του 1998 στο Παρίσι, η Βανέσσα Μέι πρωταγωνίστησε σε επίδειξη μόδας φορώντας το νυφικό σε σχέδιο του Ζαν Πολ Γκοτιέ.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Γερμανικά, Αγγλικά) *FemBio database*. 18260. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. mae-vanessa. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  Καλόπλαστου, Μαριλένα. «Βανέσα Μέι: Η σπουδαία βιολονίστρια και το απαγορευμένο όνειρο που «ζωντάνεψε» στο χιόνι». *www.gazzetta.gr*. Ανακτήθηκε στις 11 Μαρτίου 2024.
6. ↑  «7+1 άγνωστες στιγμές της Βανέσα Μέι - Λίγο πριν την εμφάνισή της στο Ηρώδειο». *iefimerida.gr*. 7 Αυγούστου 2017. Ανακτήθηκε στις 11 Μαρτίου 2024.
7. ↑  «Ηλεκτρική απογείωση από το βιολί της Βανέσα Μέι». *Η Ναυτεμπορική*. 3 Οκτωβρίου 2017. Ανακτήθηκε στις 11 Μαρτίου 2024.
8. ↑  Κέρκης, Γιάννης (11 Ιουλίου 2014). «Η Βανέσα Μέι έρχεται στο Ηρώδειο… με τη γιαγιά και το σκυλάκι της!». *ogdoo.gr*.
9. ↑  «Βίντεο – εκστρατεία από την Βανέσα Μέι για τα αδέσποτα της Ελλάδας». *Η Καθημερινή* (στα greek). 16 Μαρτίου 2018. Ανακτήθηκε στις 11 Μαρτίου 2024. CS1 maint: Μη αναγνωρίσιμη γλώσσα (link)
10. ↑  «Αλπικό σκι: Στο CAS προσέφυγε η Βανέσα Μέι». *euronews*. 4 Δεκεμβρίου 2014. Ανακτήθηκε στις 11 Μαρτίου 2024.

Πηγές
-----

* Αρχειοθετήθηκε 2012-12-30 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Vanessa-Mae στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 115758017
* **Europeana**: agent/base/64046
* LCCN: no96009958
* ISNI: 0000 0001 2018 9144
* GND: 134954289
* BNF: cb13979300k (data)
* MusicBrainz: c75d637d-bcca-4123-9ffa-fab3c01be71a
* NKC: xx0003995

 |

 |